Diari Oficial de la Generalitat Valenciana


Sumari del DOGV 2292, del 20-06-1994 (1994/831723)

ORDRE de 17 de maig de 1994, de la Conselleria d'Educació i Ciència, per la qual es modifica la de 15 d'abril de 1993, de la Conselleria de Cultura, Educació i Ciència, de convocatòria d'ajudes i beques de formació i investigació d'equipament d'infrastructura de caràcter científic dels centres d'investigació, dins els programes de promoció general del coneixement i específic de formació i de perfeccionament de professors i investigadors, del Pla de Foment de la Investigació Científica i Tècnica a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/17/(2)/dof/vci/html**

### Dades del document

Número de DOGV
:   2292

Data del DOGV
:   20-06-1994

Secció del DOGV
:   DISPOSICIONS GENERALS

Número del document
:   1994/831723


Data del document
:   17-05-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 17 de maig de 1994, de la Conselleria d'Educació i Ciència, per la qual es modifica la de 15 d'abril de 1993, de la Conselleria de Cultura, Educació i Ciència, de convocatòria d'ajudes i beques de formació i investigació i d'equipament d'infrastructura de caràcter científic dels centres d'investigació, dins els programes de promoció general del coneixement i específic de formació i de perfeccionament de professors i investigadors, del Pla de Foment de la Investigació Científica i Tècnica a la Comunitat Valenciana. [94/4054]  
Mitjançant l'Ordre de 15 d'abril de 1993, de la Conselleria de Cultura, Educació i Ciència, es convocaven diverses ajudes i beques de formació i investigació i d'equipament d'infrastructura de caràcter científic dels centres d'investigació, dins els programes de promoció general del coneixement i específic de formació i perfeccionament de professors i investigadors, del Pla de Foment de la Investigació Científica i Tècnica a la Comunitat Valenciana, publicada en el Diari Oficial de la Generalitat Valenciana.  
Tanmateix, per a la correcta aplicació del que disposa l'ordre esmentada abans, aquest centre directiu va modificar -mitjançant l'Ordre de 25 de novembre de 1993 (DOGV núm. 2175, de 2 de desembre)- les bases de la convocatòria, i va augmentar la dotació de recursos destinats a pal·liar la necessitat de realitzar un major esforç públic, dins les disponibilitats de la Generalitat Valenciana, especialment en els centres on la infrastructura és més deficitària, a fi de corregir progressivament els desajustos detectats.  
L'augment de recursos destinats a aquesta finalitat ha provocat certs desajustos pel que fa a la seua gestió financera per part dels centres d'investigació beneficiaris de les ajudes adjudicades, cosa per la qual es fa necessari, amb el propòsit d'ordenar els processos de gestió d'aquestes ajudes, ampliar-ne el termini de justificació.  
En virtut de tot això, i fent ús de les competències que em confereix l'article 35 de la Llei de la Generalitat Valenciana, de 30 de desembre, de Govern Valencià,  
ORDENE:  
Únic  
Modificar el punt 3.2 de l'annex III de l'Ordre de 15 d'abril de 1993, d'aquesta conselleria, per la qual es convoquen ajudes i beques de formació i investigació, dins els programes de promoció general del coneixement i específic de formació i perfeccionament de professors i investigadors, del Pla de Foment de la Investigació Científica i Tècnica a la Comunitat Valenciana, que quedarà redactat en el termes següents:  
{REF El material adquirit mitjançant aquesta convocatòria -necessàriament durant els primers 10 mesos comptadors des de la data de la publicació de la resolució de beneficiaris d'aquestes ajudes en el Diari Oficial de la Generalitat Valenciana- serà propietat de la universitat o del centre d'investigació corresponent, i s'haurà d'incloure a l'inventari general i fer constar-hi que l'adquisició ha estat possible gràcies a una ajuda de la Conselleria d'Educació i Ciència de la Generalitat Valenciana.  
DISPOSICION}S FINALS  
Primera  
S'autoritza el director general d'Ensenyament Universitari i Investigació per a dictar les resolucions necessàries per al desplegament i execució del que disposa la present ordre.  
Segona  
Contra aquesta ordre, que posa fi a la via administrativa, podrà interposar-se, després de la comunicació al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, del Règim Jurídic de les Administracions Públiques i en els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que es considere procedent.  
València, 17 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI